

XXI. évfolyam 3. szám - 2020. november 30.

**Tájékoztató az Egyesület munkájáról, eseményeiről 2020. augusztus 27-ét követően**

**Szeptember 11.**

Az Egyesület évi rendes közgyűlését a könyvtárban tartottuk meg.

**Szeptember 19.**

**A X. Virágos Félegyházáért** mozgalom **díjátadó ünnepség helyszíne** a városi könyvtár udvara volt.

Szervező: Kállainé Vereb Mária.

**Október 10.**

Egyesületünk és a városi könyvtár által meghirdetett rajzpályázat eredményhirdetését tartottuk a Hattyúházban.

Téma: **A Hattyúház, a mi könyvtárunk.**

**Október 20.**

**200 éve épült fel a Hattyúház. Fekete Beatrix** elnökhelyettes előadását hallgattuk meg a könyvtárban. Dr. Tarjányi József kezdeményezésére a Hattyúház belső udvarában felavattuk Hunyadi László Petőfi-domborművét.

**Október 29**.

Trianoni emlékműsor a 130 éve született Móra László verseiből **Volt egyszer egy ország - Móra László és Trianon** címmel.

Összeállította: **Kapus Béláné**. Gulyás László furulya és tárogatójátékával, Rácz-Szabó Zoltán, Rácz János Dominik, Gombás Bende és Kovács Benedek szavalatával, Pesír Dorina hegedűjátékával járult hozzá az ünnepélyes alkalomhoz.

**A további programok a fennálló koronavírushelyzet miatt – a rendelkezések értelmében – elmaradtak.**

**A Móra Ferenc Közművelődési Egyesület 2021. évi tervei az egyesületi tagság ajánlásaival**

**Január 22.**

**Himnusz-mondó verseny** a város középiskolás tanulói részvételével a magyar kultúra napja alkalmából. A felhívást előkészítettük, de a vírushelyzet miatt nem hirdetjük meg.

**Február 5.**

**Móra-felolvasó** délután a Móra Ferenc Közművelődési Egyesület, a Nyugdíjas Klubok és a Móra Ferenc Társaság tagjainak részvételével. Szervező: Kapus Béláné.

**Február 9.**

**Móra-felolvasó délelőtt** általános iskolák tanulói részvételével a Hattyúházban.

Szervező: Kállainé Vereb Mária.

**Március 26**.

**Évi rendes közgyűlés a könyvtárban.**

**Április**

**Alsótemetői séta** Haubner Károly, Mezősi Károly és Ágó József díszpolgáraink nyomában.

**Április**

A városi önkormányzattal közösen meghirdetjük a XI. Virágos mozgalmat.

**Április**

**Solti Károly-emlékest** a Művelődési Központban, koszorúzás szülőházánál. Emlékezik Kapus Béláné.

**Április 29.**

A **Madách-leszármazottak sorsa** Trianon után (különös tekintettel a Félegyházán elhunyt Kuchinka Vilmosra).

**Mayer Lászlóné és Mayer László előadása**.

.

**A Móra Ferenc Közművelődési Egyesület 2021. évi tervei az egyesületi tagság ajánlásaival**

**Július 19**.

Koszorúzás a Móra Ferenc Emlékháznál.

**Július 31**.

Koszorúzás a Petőfi szobornál.

**Szeptember**

**Felsőtemetői séta** Porst Kálmán, Pásztor Ferenc, Horvát János és Holló László nyomában.

**Október 11.**

10 éve hunyt el **Tarjányi Ágoston** pedagógus, 56-os elítélt. Emléktábla-avatás.

Szervező: Kapus Béláné.

**November eleje**

**Kirándulás Szegedre**: a megújult Móra Ferenc Múzeum megtekintése. Szervező: Kapus Béláné és Kállainé Vereb Mária.

**November 10.**

**Falu Tamás-szavalóverseny** a költő születésének 140. évfordulója alkalmából, emléktábla-avatás a Hattyúház udvarában.

Felelős: Kapus Béláné.

**November**

**Honismereti mozaik.** Múltidéző. Fekete János helytörténeti írásaic. könyv bemutatója a Hattyúházban.

**Programjaink megvalósulása a járványügyi helyzettől függ.**

**Egyesületünk további tevékenységei**

- Az egyesület **Irodalmi szekció**ja Kapus Béláné vezetésével dolgozik: az év folyamán összeállítja, ellenőrzi, kiadásra előkészíti és bemutatja a Fekete János kiadványt.

- A **Könyvek Klubja Olvasókör** tagjai havonta egy alkalommal a könyvtárban találkoznak.

- NEA pályázatból átdolgozzuk a Móra-séta c. szórólapot.

- Benyújtjuk pályázatunkat a Nemzeti Együttműködési Alaphoz, elszámolunk a 2020-ban elnyert összeggel.

# Kérjük, amennyiben még nem rendezte ez évi tagdíját, azt mielőbb szíveskedjen megtenni. Az 1000 Ft-os összeget befizetheti az egyesület számlájára (11732071-21002571).

**A közgyűlés egyhangú szavazata szerint**

**2021-től 1500 Ft lesz az egyesület éves tagdíja.**

Plakátokon, valamint a helyi médiában és a **www.morafke.hu honlapunkon** folyamatosan hírt adunk programjainkról. **Látogassák az oldalt!**

Az Egyesület **2021 őszén tervezi megjelentetni azt a helytörténeti kiadványt, amely Fekete János helytörténész Félegyházi Közlönyben megjelent írásait foglalja magában, a címe: Honismereti Mozaik – Múltidéző.**

A mintegy 300 írás 1988 és 2000 között jelent meg.

A mű kiadási költségei meghaladják egyesületünk anyagi lehetőségeit. Ezért azzal a kéréssel fordulunk Fekete János tisztelőihez, hogy 2500 forint befizetésével járuljanak hozzá a könyv megjelenéséhez. Az előfizetőknek egy-egy példányt adunk át a könyv bemutatásakor. Amennyiben ezen összegen felül tudja támogatni a könyv kiadását, támogatóként neve, vállalkozása megjelenik a kötetben.

**A Móra Ferenc Közművelődési Egyesület számlaszáma: 11732071-21002571.**

Kérjük, a befizetésnél tüntessék fel: Fekete János könyv támogatása, valamint nevüket és címüket. Köszönjük!

**Kézirat gyanánt.  
Kiadja: a Móra Ferenc Közművelődési Egyesület Kiskunfélegyháza, Szent János tér 9.**

**Összeállította: Fekete Beatrix elnökhelyettes**

**Lektorálta: Kállainé Vereb Mária ügyvezető elnök**

**Felelős kiadó: Kapus Béláné elnök**

**Készült 100** **példányban a NEA-KK-20-O-V-0302 sz. pályázat támogatásával** a Patyi Papírbolt sokszorosítóján.